
DE MENSTRUATIONE. 



ILauream medicam adsecuturo, ad vola aca- 
demica persolvenda, de re medica aliquid con- 
scribere munus incumbit. In tanta scientiarum 
varietate quae sub curriculo traduntur medico- 
rum studiorum , animus fert de menstruatione 
disserere. Novitates proferre in tam ardua re, 
inanes sunt juvenes humeri mei: hinc una tan- 
tum dicere possum, quae ab Auctoribus passim 
tradita jam sunt. Accipe ergo , humanissime 
Lector, Auctoris hoc humile cognitionum tspe- 
cimen : plus tibi daret , si plus valeret. 

Natura, quae tot et varios distinctionis clia- 
racteres, tura relate ad organicam constitutio- 
nem seu varimode partium humanum corpu» 
componentiura modiGcatam dispositionem, cum 
relatc ad peculiares funcliones , quae majori 
vel minori energia explentur , virilem naturam 
iuter ac foeraincam ponebat , sumraura distin- 
ctionis gradum statuebat in modificatione fun- 
ctionis sexualis. Et quin loquar de singulis dif- 
ferentiis functionis hujusce in viro vel in mu- 
lierc spectatae , de una tantum dicam; nempe 
de Mcnstruatione. 

Menstruatio , alio nomine fluxus mensilis ^ 
cataracnialis , foeraineus , vel uno tantum no- 
mine calamenia , illa est functio seqtiiori sexui 
propria, quae ad unam vitae epocham incipit, 
ct ad quamdam aliani finem habet , non con- 
tinua sed peiiodica, una vice in meuse recur- 
rens ; quae per fluxum sanguinis e geuitalibus 
plus minusve copiosum manifestatur. Meustrua- 
tio humanae nonnisi foerainae est propria, nec 
in ullo alio animantiura genere reperienda: fal- 
sum etenim est menstruationcro proprie dictam 
dari in quibusdam animalibus ex. gr. \i\ simia, 
uti a nouuullis assercbatur uaturae curiosis. 

Absque dubio vidcrunt ipsi profluviura cruen- 
tum e gcnitalibus foeiniuae aliorum animalium: 

ast, superficiales observatores ad facti corticem 
morati sunt ; contenti se vidisse quippe cri- 
terio et judicio orbati , causain illius cruenti 
profluvii haud investigarunt ; cordatissimorum 
enim virorum observationibus habemus evictum, 
profluvium cruentum in simia foemina nil nisi 
mucum esse sanguine commixtum, qui tcmpore 
amorum a genitalibus prurientibus excernitur , 
peculiarem spargens odorem, mares ad coitum 
invitantem. 

Menstruationera dixiraus humanae foeminae 
propriam, neque in viro observari : sunt ta- 
men Physiologi, qui analogiam inter menstrua- 
tionem ac fluxura haemorrhoidalem adfirman- 
tes^ sexuique virili hunc tribuentes, characte- 
rem denegant distinctionis inter naturam viri- 
lem ac foemiueam a menstruatione deprom- 
ptura. Juxta eorura sententiara diversitas una 
esset in modo et in parte ^ qua sanguis ex- 
cernitur ; in muliere, ajunt, profluvium crucn- 
tum e genitalibus fit , in viro e vasis hae- 
morrhoidalibus. Et suae opinioni summum sta- 
tuunt fundamentum, quod et fluxus haemor- 
rhoidali3 pcriodicus , imo mcnsilis interdum 
observatur; et quod per ejus abuormem adpa- 
ritionem, vel suspensionera illa ipsa incomrao 
da habentur, quae a supprcssa vel abnormi 

menstrualionc cnascuntur. Talera scntcntiarn 
stultissimam nos judicamus; neque scimus, quo 
recto judicio analogia statui possit inter flu- 
xum haemorrhoidalem et menstruationem. Plu- 
rima dicenda essent ad probandam thesira , 
haecce duo profluvia cruenta plane diversa esse, 
neque analogiam inter se adraittere posse; di- 
cam tantummodo: i menstruationem seu flu- 
xum sanguinis e genitalibus nunquam observari 
in maribus, fluxum haemorrhoidalem e contra 
et in foeminis dari , etsi rarius. i In foeminis 
menstruationem functionem physiologicam seu 
status sani esse , quae fere in omnibus obser- 
vatur; fluxum haemorrhoidalem e converso a 
slatu vitae morbosae pendere : posse utique ab- 
sque salutis discrimine fieri, per se vero semper 
organicum sistere vitium neque in omnibus viris 
dari. 3 Plane diversam sanguinis menslrui fontcm 
esse ab illa haemorrhoidalis, quod etiam cha- 
racteribus sanguinis ipsius comprobatur. Et re- 
vera sanguis haemorrhoidalis atrura praebet 
colorem, principiis scatet phlogisticis , minus 
coagulabilis est , uno verbo characteres omnes 
offert sanguin"i6 venosi qui non habentur in 
sanguine mcnstruo illos offerente arteriosi, uti 
iufra diccmus. Haeo porro sanguinis diversitas 

nullam aliam agnoscit causam nisi systematis 
sanguiferi cxcernentis diversitatem. Requidem 
vera menstruatio, qnae species secretionis est, 
vasis artcriosis, uti videbimus, perfungi debet, 
systema enim arteriosum omnium secretionum 
fons dici raeretur. Et e contra in vitio haemor- 
rhoidali sanguis excernitur venosus qui non 
nisi a venis fluere potest. In sanguinis et men- 
strui secretione vasa capillaria solummodo in 
actione sunt ; sanguis haemorrhoidalis a venis 
slillat quae naturali majorcm amplitudinem 
habent , et quae justo titulo a nonnullis uti a 
praeclarissimo Tommasinio , varicosae seu va- 
rices haemorrhoidales nuncupantur. 

4 Menstruatio iu relatione arctiori habetur 
cum functiouibus sexualibus et vi geuerandi , 
quod non est de vitio haemorrhoidali. 

5 JSullius tandem ponderis est ad tuendam 
analogiam inter meustruationem et vitiura hae- 
xnorrhoidale, argumentum ab observatione dc- 
promptum , quod mulieres rarius quam viri 
haemorrhoidibus subjiciantur, et istis foeminas 
corripi, quibus menstruatio suppressa est. Plu- 
riraae etenim foemiuae dantur, quae vitio hae- 
piorrhoidali patiuntur et fluxu menstruo adhnc 
salutantur. Et si interdum videmus haemor- 
rhoidale prolluvium in raulicribus nou amplius 

b 

menstruatis , lioc modo pendet ex eo quod 
menstruatio suum cum habeat adparitionis 
tempus, illud etiam disparitionis agnoscit; de- 
super quod haemorrboides plerumque ad pro- 
vectiorem aetatern adparere solent tam in viris 
quam iu ipsis foeminis. Potest utique iuterdum 
profluvium haemorrhoidale in relatione esse 
cum fluxu menstruo : ast hisce in casubus 
haemorrhoides vices gcrunt secretionis vicariae 
ad instar aliarum secretionum et ipsorum pro- 
(luviorum sanguinis ex ccteris partibus., uti a 
naribus, a mammis etc. Neque menstruatio 
suppressa inculpanda uti causa haemorrhoidum 
in foeminis adparitionis, in istis enim illae ipsae 
causae agere possunt, quae actionem suara di- 
rigcre valent supra viros, et quibus profluvium 
haemorrhoidale promovetur. 

Et tali ratione fallacem probavimus nonnul- 
lis adfirmatam analogiam inter menstruationem 
et haemorrhoidale profluvium , quae non nisi 
in ignorantia atque superficiali observatione ex 
una parle radicatur , ex alia vero in nimio 
atque praeconcepto amore functioncs omnes ad 
generales leges reducere , analogiamque ubique 
admittcre, et illic etiam ubi summum viget 
disorimen. 

Quid dicam porro de scntentia nonnulloruna 

physiologorum menstrua inler et pollutioues 
virorum noctumas analogiam adllrmantium ? 
cujus falsitas clare patet, si consideremus pol- 
lutionibus semen evacuari, non vero sanguinem; 
semini quidquam simile, nunnullis saltem opi- 
nantibus, etiam in foemina obtingere ; denique 
pollutiooes alia lege Geri ac periodicitatis, quae 
menstruationem regit atque gubernat. 

Menstruatio , quae uti diximus , humanae 
foeminae propria est , primitus adpareus , cf- 
florescentem vitam sexualem annunciat, cunctae- 
que vitae et physicae novum impingit cha- 
racterem. Tunc tempus emergit ubi corpus 
foemineum universum quamdam evolutionis suae 
absolvit partem. Natura etenim quae per se- 
cretionem sperraatis evolutionem annunciat cor- 
poris humani virilis, statuit illam corporis hu- 
uiani foeminei per fluxum menstruum mon- 
strari. Quisnam enim non novit systema geni- 
tale aequo jure centrum summi roomenti ha- 
bendum esse tempore pubertatis , a quo per 
universum corpus quaedam incitatio diftundi- 
tur ? Norine pubertalis epocha extolluntur fun- 
ctionis organicae non tantum sed et vitae ani- 
malis ? Nonne hoc tempore operationes intel- 
lectuales uti et corporeae summum perfectionis 
gradum attingunt? Oh pulchrum vitae tempus! 
Oh fclix epocha, qua ciftamenia fluunt! 

Sed liic quaestio sponle insurgit, quo aetatis 
tempore, quo anno menstruatio emergat? Plu- 
rima sunt raomenta , quibus epocha primae 
menstruationis in foeminis variatur ejusdem 
etiam regionis , vel sub eodem elymate vitam 
ducentibus; dependet etenim citior aut tardior 
hujuscefunctionis introitus a temperamento puel- 
lae, cjusque vivendi ratione. Sic virgines tem- 
peraraento sanguineo aut nervoso praeditae , 
cibis raultum nutrientibus , atque potulenti* 
spirituosis utentes , vitae otiosae, libidiui se- 
xuali j nec non eroticorum librorum lecturae 
Javentes multo velocius menstruis salutaotur , 
quam in contraria rerum conditione viventes. 
Plurima porro habentur momenta in clymatis. 
diversitate et regionis , quibus tempus men- 
struatiouis variatur; asseri fere potcst : regio^ 
nes atque chmata suam agnoscere epocham ^ 
qua virgioes prima menstruatione visitantur» 
Apud nos, caeteris paribus, adparent consuetirn 
catameuia in puellis decirao tertio , decimo 
quarto vel quinto anno ; quod autem citius 
iit sub coelo calidiori, ita ut puellae istic no- 
no jara anno vel decimo perfecte evolutae jam 
raenstruatae sint; dum e contra in regionibus 
borealibus, sub frigido caelo serius et nonnisi 

anno vigesimo et etiam vigesimo quarto cata- 
meniis salutantur. Qua de re puellae serius , 
ociusve concipieudo pares sunt juxta regionis 
divcrsitatem, et clymatis sub quo vitam ducunt. 

Diximus jam supra foeminae vitae dari epo- 
cham , qua fluxus menstruus sistitur : quae- 
nam est ergo aetas qua typicus terminatur 
menstruorum fluxus ? Quaenam dicenda aetas 
clymaterica ? Et quaenam symptomata hanc 
aetatem denuntiant ? Generatim loquentes, illa 
est qua vis vitalis in corpore foemineo langui- 
dior fit, qua provida Natura , energiam com- 
pescit in organis sexualibas, dum caeterae fun- 
ctiones jam languidae factae sunt. Haec porro 
epocba qua catamenia terminantur , variare 
debet juxta varios individuos: atque dici potest 
tempore esse quadragesimi vel quadragesimi 
usque ad quinquagesimum annum nostris in 
regionibus, licet casus non desint, ubi ad sexa- 
gesimum usque excurisseut catamenia; vel multo 
citius haesissent nempe ad trigesimum vel quin- 
tum et vigesimum annum. Et summi hic valet 
animadversio, quae ab observationibus millenis 
consequitur, scilicet: eo citius disparere menses, 
quo maturius ipsi adparuerint, et quo vita fuerit 
laboriosior.Quod vero non modosimpliciratione 

c 

annorura habcri debet, sed rationc composita ; 
id est epocliam universam menstruationis dif- 
ferre in foeminis juxta clyma, atque regiones; 
ac breviorem esse sub coelo torrido , longio- 
rem e contra in regionibus frigidis. Tempore 
hocce variis stipato phoenomenis , uti artuum 
dclassatione , doloribus lumborum , calorc lu- 
gaci faciei, aliisque symptomalibus quae a con- 
gestione pendent in diversis organis enata, mu- 
licr concipiendi facultatis lit expers, naturam 
virilem acquirit. Mutatur praeterea ipsius vocis 
suavitas , turgor colorque cutis , amaenus an- 
tea , disparet et turpissimus fit ; pudondorum 
labia corrugantur , flacescunt , uterus de sua 
prima magnitudine amittit, minuuntur et ova- 
ria, totusque organismus muliebris rcvolutionem 
patitur io bae vitae infelici ac tristi epocha. 
Oh quam ab illa diiferens in <jua muiier merv 
struationem ingressa ! 

Catamenia singulo mense pcriodice recurrunt 
ad annos usque climatericos ; plurimae contin-* 
gunt causae quae eorum adparitionem vel re^ 
ditum retardant aut suspendunt: aliac patho- 
logicae , aliae vero ph vsiologicae , uti gestatio 
puerperii et lactationis intervallum. Explicare 
conati sunt nonnulji physiologi caussam atque 
rationes , quibus menses singulo mense periQ- 

dice redeant , quod vero ipsi affirmarunt, ne- 
garunt iterura quamplurimi. Ea mittimus quae 
in utraque parte dicta sunt, id modo addu- 
cemus , quod foeminae , quae vitae genere a 
normali statu non multum abludunt, novilunii 
temporc plerumque menstruis visitentur. Diffe- 
renlia tamen nullo modo explicanda quoad 
aetatem locum habere videtur , uti boc antU 
quus exprimit versiculus ». 
Luna vctus vetulas , juvcnes nova luna repurgat n t 
Phaenomena nunc dicenda veniunt quae 
menstruationem ingressuram designant, et quae 
eam coraitantur. Phoenomena quae fluxui mon- 
struo praeceduut, et quae licot vario vehemen* 
tiae gradu, omnem puellam plectunt , et rei-*- 
terata menstruatione pedetentim cessant, mo- 
limina menstrua diountur. Mammis partibusque 
genitalibus turgentibus atque calenlibus , inva-r 
dunt virginem dolores plus minusve scindentes 
rcgioni lumbali ad inguinalem usque sese pro- 
tendentes, cum crurum stupore ac myrmecy- 
smo. Hisce primis adjongitur in hypogastrio 
sensatio oppletionis, atque ac si aquae calidae 
guttula e lumbali regione in pelvim decideret; 
venter tumescit , et ulerus , majore sanguinis 
copia repletur, inferius descendit , ut digilo , 
per vaginam immisso tangi pqssit. Topica hacc 

sunt phoenomena quae totius vasorum syste- 
matis exagitatione stipantur , cepbalea gravati- 
va, vertigine , sensuum hallucinationibus , ar- 
tnumque languore. Erumpit in quibusdam exan- 
thema peculiare , pustulosum , et puellae in- 
clinant ad sonnambulismura. 

Hisce omnibus praegressis moliminibus, quae, 
nisi justo majorem assecuta fuerint gradum , 
morbum non constituunt, incipit fluxus men- 
struus. 

"Videamus nunc clarius ejus decursum et 
symptomata quibus stipatur. Prima die guttu- 
lae mucosae solummodo e genilalibus fluunt ; 
altera die muco miscetur sanguis; tertia tum 
die, quae acme dici potest menstruationis , 
fluxus sanguinis est merus spissus , qui quarta 
iterum lympha miscetur, quinta mucosus eva- 
dens, sexta plane cessat. Fluxu aliquo tempore 
durante, praecipue autem in ejus fine puella 
caerulescente circa oculos notatur annulo, pal- 
lescit facie , vox rauca fit , excreta cutanea 
proprium spargunt, dulcescentem odorem, qui 
et aeri expirato comunicatur. 

Duratio singulae periodi catamenialis in eo- 
dem individuo fere una et eadem semper ob- 
servatnr, paucis exceptis. Quinque diebus ple- 
rumque raenstruatio absolvitur, licet interdum 

a tertia aberrare ad oetavam usque posset 
diem. Observatum est initio fluxum quidem 
irregulariter intrasse; post aliquot vero insuU 
tus certum adquirit typum qui, nisi morbificac 
causae agant, idem semper est, et quavis vige- 
simo tertio die detinitus retinetur , excepto 
tamen , uti supra diximus , graviditatis , puer- 
perii et lactationis epocha. 

Quoad copiam sanguinis quovis periodo ex- 
creti , et liic asseri potest, differre juxta va- 
rios individuos, in singula vero persona vix 
differre. Ast copia sanguiuis quae tempore 
menstruationis exceniitur, accurate minime de- 
terminari potest ob suramam in colligendo 
sanguine difticultatem, vel impossibilitatem. Au- 
ctorum calculi plaue diversi sunt , quae diffe- 
rentia praeter bucusque expositas , causam 
agnoscit in diversitate regionis et clymalis. 
Hippocrates et Galeous sanguinis menstrui co- 
piam ad octodecim usque uncias aestimabant , 
quae vero copia nimia est pro frigido et tem- 
perato etiam clymate, istic euim consuetim 
ad octo vel decem ad summum restringitur 
uncias. Plus interim babemus foeminis excerni 
zona torrida degentibus et apud nos urbes 
majores incolentibus , bene pastis j vitamquc 
dugentibus sedentariam. Differt insuper quani 

titas sanguinis singulis ejusdcra periodi diebus; 
minori copia enim effunditur prinia die , co- 
piosior e contra sequentibus diebus et ultimis 
item minor, usquedum, ad finem menstruatio- 
nc vcrgente , profluvium serosum iuduit in* 
dolem. 

Nonnulla etiam dicenda sunt de natura san- 
guinis excreti. Sanguis menstruatione evacuatus, 
quoad colorem , arterioso quam simillimus esl; 
ab eo tamen differt , quod fibrinae in se mi- 
norem dosim contineat , plus vero cruoris et 
materiae serosae. Hisce proprietatibus sangui- 
nem menstruum videmus coagulationis impa- 
rem, aegreque in putredinem abientem. Odore 
omni est destitutus, quidquid dixerint veleres; 
nisi muco inquinatus, aut longiori in cavis in- 
tcrnis relcntione corruptus fuerit; inepte ei 
autem veteribus auctoribus et nostris tempori- 
bus adhuc a profanis indoles venenata tribuitur, 

De fonte sanguiuis menstrui sermo nunc ha- 
bendus est. Sanguis catamcuialis an excernatur 
vasis uterinis vel vaginae questio inter physio- 
logos agitata fuit. Ast fere omnes in praesen- 
liarum concordes sunt , sanguinem catamenia- 
lem interua uteri superficie excerni, quod as- 
scrtum extra aleam dubitationis positutn est 
observationibus tum in foeminis cum prolapsu 

uteri , tum foeminarum scctione, durante fluxu 
menstruo peremptarum instituta. Visus est in 
primis sanguis tempore menstruationis ex utert 
orificio manans ; in aliis interna uteri superfi- 
cies sanguine obducta animadvertebatur , si- 
mulque ad externam pressionem sanguis e po- 
ris uteri hic loci majoribus et copiosioribus 
abunde stillans. Ipsis tamen observationibus , 
quibus compertum est, sanguinem menstruura 
a vasis uterinis secerni, habemus a vasis vagi- 
nae quemdam humorern secerni, qui cum san- 
guine miscetur ab utero fluente, et est lympha, 
de qua diximus: ast non inodo mucus vel 
lympha visa est excerni a vagina , guttulae 
aliam aliquot sanguinis interdum manare pos- 
sunt. 

Sed hic quaestio insurgit difllculter solvenda, 
utrum venac an arteriae ad secernendum san- 
guinem menstruum confcrant. Inter se non con- 
sentiunt auctores, ac semper disputarunt quoad 
statuenda vasa , quibus menstruatio fungitur. 
Si nos vero sanguinis menstrui qualitates ad 
mentem recordamus , quas supra jam exposui- 
mus , verosimillimum esse videtur , eum ab 
arteriis membranae mucosae uteri secerni. Ve- 
rissimum est qualitatem sanguinis menstrui dif- 
ferrc a rcliquo sanguine arterioso, illam tamen 

non pracbet vcnosi : Ast pcculiarcs nobis oflfert 
cbaractcres quibus sufiicientcr probatum babe- 
mus menstruationem functionem secretioois 
esse, sanguinem menstruura secerni more alia- 
rnm secretionum ; quae omnes vasis arteriosis 
fiunt. Et nonne profiuvium menstruum penitus 
more aliarum secretionum per vicariara secre- 
tionem crucntam , in alio organo provocatam, 
suppleri potest ? Et sanguis vicarius simillimus 
est a vasis uterinis slillanti , sui generis, ab 
illo arterioso atque vcqoso diversus. 

Remanet nunc ut nonnulla dicamus dc cau- 
sis fluxus menstrui, bincque de ejus effectubus. 

Ad catameniorum causas explicandas pluri- 
mae atque variae pbysiologis atque naturae 
scrulatonbus per temporum seriem ventilatae 
sunt bypotbeses. Reliquas omnes mittimus mi- 
nus valentes , illamque solum lustrcmus Ari- 
slolelis opinionem, maxime Galeni tcniporibus 
cclebratam , secundum quam universalis ple- 
tbora in corpore foemineo vigens pro unica 
snflicienteque assumebatur fluxus menstrui ra- 
tione. Dicebant bujusce opinionis asseclae orga- 
nismum foemineum viris majorem prcducere 
sanguinb copiam, novo individuo gcncrando 
aleudoque deservituram , cujus vero pars su- 
perflua, si mcdiante conceptione in bunc finem 

non converterctur , ob peculiarem dispositio- 
nem, uterique texluram , e corpore eliminanda 
veniat sub forma fluxus raenstrui. Ad quam 
hypotbesim suflulciendam obscrvationes in me- 
dium adductae sunt, quod quaelibet momenta, 
quae majorem sanguinis copiam nec non ma- 
jorem evolutionem promovere valent, uti es- 
sent victus lautus ac eupeptus , vita parum 
laboriosa vel sedentaria , aiir siccus , purus , 
calorico atque electricis principiis dives iluxum 
quoque cataraenialem copiosiorcm reddant , 
baud secus ac illa orania , quibus sanguinis 
universalis circuitus intenditur, uti nimius usus 
potus ex coffaea arabica, vel spirituosorum et 
aromaticorum ctc. Et e contra quaecumque 
sanguinis altiorem perfcctioncm cobiberc va- 
lent , circuitum retardare , uti sunt animi 
patbemata tristia, nutrimenta parca pravaque, 
nimius labor , arduus ac diu protractus, men- 
sium quoque imminuunt profluvium — Hae 
omnes observationes raiuime inficiari possunt , 
probae etenim sunt : negamus vero eas posse 
conclusionis inde factae veritatem evincere. 
Dantur puellae pallidae > emaciatae , minime 
pletboricae, quae uibilosecius menstruo salu- 
tantur iluxu, eoque baudunquam largiori quam 
ipse pletboricae. 

Et quomodo pletliora in toto et universo 
corpore vigens causam sistere potest fluxus 
menstrui , si habemus centenis atque millenis 
observationibus per venaesectiouem in pede 
institutam, quae plethoram tollit, fluxum men- 
struum provocari? Et curnam, et in viris ob- 
veniente plethora , fluxu menstruo ipsi non 
salutantur , qui solum corpori foemineo est 
proprius ? Supra jamque vidimus analogiam 
haud adesse , quam voluerunt nonnulli inter 
menstruationem et fluxum haeraorrhoidalera : 
desuper illa opinione quomodo explicare pos- 
aumus , ournam sanguinis fluxus in ipsa foe- 
mina nonnisi in utero appareat? Scimusutique 
nonnullos hoc explicasse peculiari et sui gene- 
ris uteri textura , quae in foominis aliorum 
animalium non observatur. Re quidem vera 
uteri parenchima crassius in muliere quam in 
aliis foeminis est, textu effbrmalur celluloso 
dcnso alque stipato, qui utero ipsi expansibi- 
Jitatem tribuit, quam ad altiorem gradum 
evectara observaraus tempore gestationis. La- 
cunam explere credunt nonnulli ex numero 
majoribus atque volumine arteriis uteri quam 
cacterarura partium; ex systeraate venoso multo 
ampliori artcrioso , hincquc ex sumina atque 
rairabili venas inter ac artorias uterinas auu- 

stomosi, decursum serpentinum eliam servan- 
tes , ac nulla iu venis valvularum praesentia. 
Ad quaestionem solvendam recurrunt alii ad 
summum, quo tenetur, consensum uterus cum 
caeteris et remotioribus organismi partibus 
tempore pubertatis ; quo tempore uterus non 
non modo vita fruitur vegetativa, sed ad al- 
tiorem vitam extollitur ; processus vitalis in 
ipso vividior 6t , centrum , ut ita dicam , or- 
ganicae sensibilitatis (it, ac consequenter adau- 
getur ipsius vita irritabilis , vasa sanguinea 
sanguine nimiopere replentur, qui postea ex- 
cernitnr. Assumptio insuper illorura , qui ex 
situ foeminae bumanae erecto aftluxum san- 
guinis uterum versus derivarunt, bincque ipsius 
ex utero ipso profluvium tempore menslrua- 
tionis , omui quidem fundamento non est de- 
stituta ; minime tamen sufficieutera credimus 
phoenomeno , de quo loquimur , dilucidando. 
Hae enim, uti ceterae, de quibus diximus , 
explicationes, curnam plethora in toto corpore 
vigente sanguis potius ab utero , quam ab 
aliis partibus exceruatur , inconsiderate pro- 
latae fuere ; plus enim valerent , ad nostram 
sententiam , quaestionem solvere , dummodo 
admittamus plethoram tempore catamcniorum 
non geueralem sed localem utero , evigilante 

nisu scxuali , provocatara , cujus insigne in 
menstrualione sollicitanda momentum ex eo 
patet, quod causae uteri activitatem exaltantes, 
catamenialem quoque fluxum uberiorem reddere 
valeant : exempla sint calor justo major geni- 
talibus applicatus, haud secus ac veneris usus, 
quo stimulo organorum sexualium peculiari at- 
que proprio protluvium quoque menstruale in- 
tenditur. Quam ob rem foeminis scimus, cor- 
pore suo impudice utentibus , luxuriantem e 
consuelo esse menstruationem. Ast finis naturae 
in menstruatione statuenda semper nobis latebit. 
Lustratis , quousque licebat , fluxus menstrui 
causis, nobis restat adhuc ejus effectus exami- 
nare. Distinguuntur hi in proximos et remotos. 
Proximi menstruationis effectus dicuntur qui 
supra vitam foeminae sexualem determiuantur: 
Remoti ilii habendi sunt qui vitam uuiversam, 
imprimis vero systema vasorum spectant. Quoad 
proximos, diligentiori observatione, habemus 
inenstruationem graviditalis vices gerere, ejus 
ope sanguinis supcrfluara quantitatcm , foeto 
cvolvendo nutriendoque destiuatam, eliminari, 
in systemate sexuali facultalem generatricem 
exercere , ut diutius perseverari possit ; prae- 
terea uteri receptivitatem erga stimulos sexua- 
les extollere , quare foeminac post menstrua- 

tionein facilius concipiunt , quam antea. Men* 

struatio dici fere potest naturae nisus , quo 

mulier ad coitum et generationem invitatur* 

Menstruatione tandem moralis foeminae tuetur 

libertas , et praecavetur , ne sexualis nisus in 

liumilem et turpem dcgenerct instinctum ani- 
malem. 

Remotos nunc catameniorum eflcctus scisci- 
tantes , illos nempe qui menstruatione in uni- 
verso organismo provocantur , asseri absque 
erroris metu potcst : Hanc functioncm boni 
sanguinis formationi multum contribuere. tali- 
que pacto uterum secundarium utique , ast 
verum organon haematopoeticum consideran- 
dum atque habendum esse. Re quidcm vcra 
menstruatione universum corpus concutitur , 
organa , textus omnes et systemata ad altio- 
rem vitae gradum cxtolluntur. Cujus veritatis 
certiores facti sumus si puellam animadverti- 
mus jam ad puberera aetatem pcrventam et 
quae tamen menstruis adbuc non visitatur, vcl 
si jam menstruatae catamenia fluere cesserunt. 
In femella amenorrboica totum languescit sy- 
stema vasorum, sanguis progeneratur sero plus 
justo dives, atque mucosus; cacbectica illa fit, 
chlotosi , pbthisi , tabe , bydrope laborare in- 
cipitj vel neurosibus , uti hysteriasi, spasmis 

varii generis aggrcditnr: Animo lqnguidior fit, 
tristis , melancholica. Cum vero catamenialis 
fluxus adparuerit , status illius pervertitur , 
sanguis iterum floridus ac laete ruber adparct, 
functiones omnes energiam adquirunt; et cum 
corpore mens quoque sana fit. Concludamus 
igilur menstruationem talem et tantum influ- 
xum in sexus sequioris vitam dirigere, ut justo 
titulo eam declarare possimus : signum et 
praesidium sanitatis, indiciumque vigentis ge- 
nerandi facultatis. Si menstruatio turbatur 
aut interrumpitur salus universi corporis pari- 
ter alteratur^ quae, uti diximus , non amplius 
redit , nisi catamenia e tramite normali ablu- 
dere cessarint. 



F I N I S. 

THESES DEFENDENDAE. 



1. Profluvia hyposthenica seu passiva per se- 
cretionem haud fierL 

2. Motum corporis convalescentibus mcdici- 
nam. 

3. Paracentesim thoracicam factis atque pa- 

thologicis rationibus inniti. 

4. Remedia secreta et specifica nocumenti 
scientiae et arti medicae. 

5. Doctrinam diathesicam male dijudicatam. 

6. Ipsamque ad curandos morbos male a non- 
nullis in usum vocatam fuisse. 

